Got wil zeivngest sinen tot verwîssen vns vil armen
Got wil zeivngest sinen tot verwîssen vns vil armen·
dvr dc wir in der helle mv̊ssen eweklich erwarmen·
dc la dich erbarmen· erwelte mv̊ter vs erkorn·
sin rotes blůt er vns zeschaden vor gerihte enbloͤsset·
des la von dinre brúste werden blanke milch gefloͤsset·
hei wie dc verstoͤsset· von vns da sinen grimmen zorn·
wie mac vngenade vns iemer von dime edelen svn geschehen·
so dv in last din brústel sehen· vnd er dich sine wunden·
er wart verseret vnd dv swanger durh der menschen sv́nden·
der liebe vrkv́nde sol vns dort vo leide tv̊n enbvnden·
so dc zallen stvnden· iht werde an vns sin tot verlorn·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse